Diari Oficial de la Generalitat Valenciana


Sumari del DOGV 9900, del 24-07-2024 (2024/7393)

RESOLUCIÓ de 17 de juliol de 2024, de la Vicepresidència i Conselleria de Servicis Socials, Igualtat i Vivenda per la qual s'amplia el termini de resolució establit en la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, convocatòria anticipada 2024, de subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9900

Data del DOGV
:   24-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7393

CVE
:   RHUC-A-6493-8663

Data del document
:   17-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * organització no governamental
    * drets humans

En data 28 de maig de 2021 es va publicar en el *Diari Oficial de la Generalitat Valenciana*  l’Orde 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s’establixen les bases reguladores i el procediment de concessió de subvencions en matèria de cooperació internacional al desenvolupament, d’ara en avant Orde 2/2021.

En data 17 de gener de 2024, es va publicar en el *Diari Oficial de la Generalitat Valenciana*  la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s’efectua la convocatòria anticipada per a l’any 2024 de subvencions a organitzacions no governamentals per al desenvolupament (ONGD), per al finançament d’actuacions en matèria d’educació i sensibilització per a la ciutadania global i d’accions de sensibilització sobre activistes en drets humans, en l’àmbit de la Comunitat Valenciana.

L’apartat 3 de l’article 41 de l’Orde 2/2021 establix que «el termini màxim per a dictar i notificar la resolució de concessió de subvencions serà de sis mesos, comptats des de l’endemà del dia en què tinga lloc la publicació de la convocatòria en el *Diari Oficial de la Generalitat Valenciana*. Una vegada transcorregut l’esmentat termini sense que s’haja dictat ni publicat la resolució, les peticions s’entendran desestimades per silenci administratiu».

El termini per a dictar i publicar la resolució de concessió o denegació de les subvencions, sobre la base del que s’establix en el punt 2 del resolc quinzé de l’esmentada resolució de 29 de desembre de 2023, serà de sis mesos.

Atés l’elevat nombre de sol·licituds, la falta de mitjans personals i materials disponibles, la impossibilitat de fer ús del que es preveu en l’article 21.5 de la Llei 39 /2015, d’1 d’octubre, del procediment administratiu comú de les administracions públiques, així com la complexitat tècnica dels projectes presentats, es fa impossible complir el termini que finalitza el 17 de juliol de 2024.

Atesa la impossibilitat de complir el termini esmentat, es requerix l’ampliació del termini màxim de duració del procediment i, en conseqüència, de la seua corresponent resolució i publicació, de conformitat amb l’article 23 de la Llei 39/2015, d’1 d’octubre, del procediment administratiu comú de les administracions públiques.

Vista la proposta de la Direcció General d’Inclusió i Cooperació al Desenvolupament de 5 de juliol de 2024 i vistos els preceptes anteriorment exposats, per tot això,

RESOLC

*Primer*

Ampliar en quatre mesos el termini màxim de resolució de la convocatòria de subvencions de la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s’efectua la convocatòria anticipada per a l’any 2024 de subvencions a organitzacions no governamentals per al desenvolupament (ONGD), per al finançament d’actuacions en matèria d’educació i sensibilització per a la ciutadania global i d’accions de sensibilització sobre activistes en drets humans, en l’àmbit de la Comunitat Valenciana; termini màxim establit en l’apartat 3 de l’article 41 de l’Orde 2/2021, i en el punt 2 del resolc quinzé de l’esmentada Resolució de 29 de desembre de 2023.

*Segon*

Ordenar la publicació de la present resolució en el *Diari Oficial de la Generalitat Valenciana*, de conformitat amb l’article 45 de la Llei 39/2015, d’1 d’octubre, del procediment administratiu comú de les administracions públiques.

*Tercer*

Tal com disposa l’article 23 de la Llei 39/2015, d’1 d’octubre, del procediment administratiu comú de les administracions públiques, contra la present resolució no es pot interposar cap recurs.

  

València, 17 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda